Jaagduiwel ná 198 km/h in hegtenis geneemArgieffoto: Departement van verkeersveiligheid Simon Zwane, woordvoerder van die RTMC, het gesê die motoris is op die N1-Noord in Gauteng afgetrek en in hegtenis geneem. “Hy is intussen op R3 000 borgtog vrygelaat,” het hy gesê. Nog ŉ motoris wat 155 km/h op die N8 in die Vrystaat gery het, is ook in hegtenis geneem. “Hierdie voorvalle gebeur in tydperke wanneer die verkeer op ons paaie sterk toeneem,” het Zwane gesê. “Die getal voertuie wat uit Gauteng reis, is Saterdag teen 07:00 as 1 100 per uur aangemeld.” Hy het motoriste gewaarsku om spoed te verminder en verkeersreëls te gehoorsaam. “Spoed is een van die hoofaspekte wat bydra tot padsterftes en motoriste wat jaag, plaas die lewe van ander padgebruikers op die spel. Ons moedig almal aan om hierdie selfsugtige en gevaarlike gedrag te staak.”